b'\n_START_ARTICLE_\nGemini 3\n_START_SECTION_\nF\xc3\xb8rste bemandede kredsl\xc3\xb8bsman\xc3\xb8vre\n_START_PARAGRAPH_\n23. marts, 1965 kl. 15:57:00 UTC, ved afslutningen af det f\xc3\xb8rste kredsl\xc3\xb8b, over Corpus Christi, Texas affyredes Gemini-rumfart\xc3\xb8jets styrermotorer, Orbit Attitude and Maneuvering System (OAMS) i 1 minut og 14 sekunder, som resulterede i en hastighedsneds\xc3\xa6ttelse p\xc3\xa5 15,5 m/s, hvilket var den f\xc3\xb8rste kredsl\xc3\xb8bsman\xc3\xb8vre udf\xc3\xb8rt i et bemandet rumfart\xc3\xb8j. Kredsl\xc3\xb8bet \xc3\xa6ndredes ved denne man\xc3\xb8vre fra 161,2 x 224,2 km, med en oml\xc3\xb8bstid p\xc3\xa5 88,3 minutter, til et kredsl\xc3\xb8b p\xc3\xa5 158 km x 169 km, med en oml\xc3\xb8bstid p\xc3\xa5 87,8 minutter.\n_START_SECTION_\nMissionsm\xc3\xa5l\n_START_PARAGRAPH_\nMissionens prim\xc3\xa6re m\xc3\xa5l var at teste man\xc3\xb8vreringen af det nye Gemini-rumfart\xc3\xb8j. I rummet affyrrede bes\xc3\xa6tningen fart\xc3\xb8jets styremotorer for at \xc3\xa6ndre fart\xc3\xb8jets kredsl\xc3\xb8b, herunder \xc3\xa6ndre inklinationen en smule, samt at s\xc3\xa6nke kredsl\xc3\xb8bets h\xc3\xb8jde._NEWLINE_Gemini 3 var ogs\xc3\xa5 det f\xc3\xb8rste amerikanske rumfart\xc3\xb8j, hvor der blev opsendt to mand sammen. Sovjetunionen havde tidligere den 12. oktober 1964 opsendt Voskhod 1 med tre mand ombord og den 18. marts 1965 samt Voskhod 2 med to mand om bord._NEWLINE_Gemini 3 var ogs\xc3\xa5 det f\xc3\xb8rste amerikanske bemandede rumfart\xc3\xb8j, der skulle foretage en nedstigning, hvor rumfart\xc3\xb8jet var i stand til at \xc3\xa6ndre sit landingssted ved hj\xc3\xa6lp af rumfart\xc3\xb8jets opdrift.\n_START_SECTION_\nFlyvning\n_START_PARAGRAPH_\nGrissom, der \xc3\xb8nskede at undg\xc3\xa5, at gentage oplevelsen fra Mercury-Redstone 4, hvor rumfart\xc3\xb8jet sank i havet efter landing, navngav sit fart\xc3\xb8j \'Molly Brown\', en sp\xc3\xb8gefuld reference til Broadway-musicallen \'The Unsinkable Molly Brown\'. Ledelsen i NASA var imod denne navngivning, og bad ham \xc3\xa6ndre det, hvortil Grissom spurgte "Hvad s\xc3\xa5 med \'Titanic\'?" Ledelsen gav sig, og tillod, at Grissom kunne beholde navnet Molly Brown, men dette var sidste gang, at astronauterne fik lov til, at navngive et Gemini-rumfart\xc3\xb8j._NEWLINE_Den eneste st\xc3\xb8rre h\xc3\xa6ndelse i kredsl\xc3\xb8bsfasen af missionen, involverede en sandwich med corned beef (saltk\xc3\xb8d) som Young havde smuglet med ombord i lommen p\xc3\xa5 sin rumdragt. (Dog n\xc3\xa6vner dav\xc3\xa6rende rumflyvningsleder Deke Slayton i sin selvbiografi, at han havde givet Young tilladelse til, at medtage sandwichen.) Grissom fandt dette yderst morsomt, og udtalte senere at NASAs ledelse havde gjort det skarpt klart, at corned beef sandwiches ikke ville kunne medtages p\xc3\xa5 fremtidige rumflyvninger, men at Youngs tilbud om en sandwich, var en af missionens h\xc3\xb8jdepunkter for ham. Bes\xc3\xa6tningen tog hver et par bidder af sandwichen, inden den igen blev gemt v\xc3\xa6k. Krummerne fra sandwichen kunne have haft skabt alvorlige problemer i rumfart\xc3\xb8jets elektronik, og bes\xc3\xa6tningen modtog en reprimande efter de var tilbage p\xc3\xa5 jorden, og fremtidige bes\xc3\xa6tninger blev advaret imod at udf\xc3\xb8re lignende stunts._NEWLINE_To mindre fejl skete under flyvningen, den f\xc3\xb8rste var et eksperiment af synergieffekten af v\xc3\xa6gtl\xc3\xb8shed p\xc3\xa5 \xc3\xa6g fra s\xc3\xb8pindsvin, hvor et h\xc3\xa5ndtag, essentielt for eksperimentet, br\xc3\xa6kkede af. Den anden fejl involverede den fotografiske d\xc3\xa6kning af missionen, grundet en objektivfejl p\xc3\xa5 16 mm kameraet._NEWLINE_Yderligere bem\xc3\xa6rkede bes\xc3\xa6tningen, at rumskibet udf\xc3\xb8rte en let drejning p\xc3\xa5 yaw-aksen, som nogen gange har v\xc3\xa6ret ment at v\xc3\xa6re k\xc3\xa6det sammen med problemet p\xc3\xa5 Gemini 8, hvor en af styremotorene ikke kunne afbrydes, men det viste sig, at dette skyldtes en l\xc3\xa6kkende vandkedel._NEWLINE_Bes\xc3\xa6tningen udf\xc3\xb8rte deres f\xc3\xb8rste kredsl\xc3\xb8bs\xc3\xa6ndring efter halvanden times flyvning. Styremotorne affyredes i 74 sekunder, og flyttede dem fra et kredsl\xc3\xb8b p\xc3\xa5 161,2 x 224,2 km til et n\xc3\xa6sten cirkul\xc3\xa6rt kredsl\xc3\xb8b 158 x 169 km, med en hastighedsneds\xc3\xa6ttelse p\xc3\xa5 15,5 m/s. Styremotorerne affyredes 45 minutter senere, hvor kredsl\xc3\xb8bets inklination blev \xc3\xa6ndret med 0,02 grader. Styremotorerne blev affyret for sidste gang i tredje kredsl\xc3\xb8b, hvor kredsl\xc3\xb8bets periapsis blev s\xc3\xa6nket til 72 km, hvilket ogs\xc3\xa5 bet\xc3\xb8d, at selv hvis nedstigningsraketterne skulle have haft fejlet, kunne de stadig have landet._NEWLINE_Under nedstigningen \xc3\xa6ndrede orientering fra vertikal til horisontal efter at rumfart\xc3\xb8jets faldsk\xc3\xa6rme blev udl\xc3\xb8st. \xc3\x86ndringen var s\xc3\xa5 pludselig, at Grissom kn\xc3\xa6kkede sit visir p\xc3\xa5 sin hjelm, da han st\xc3\xb8dte ind i kontrolpanelet. P\xc3\xa5 dav\xc3\xa6rende tidspunkt var visirerne udf\xc3\xb8rt i akryl, men blev udf\xc3\xb8rt i polycarbonat p\xc3\xa5 alle f\xc3\xb8lgende amerikanske rumflyvninger._NEWLINE_Rumfart\xc3\xb8jet landede 84 kilometer fra det planlagte landingssted, da tests i vindtunnelen havde fejlforudsagt fart\xc3\xb8jets evne til at kompensere for kursafvigelse. Da bes\xc3\xa6tningen opdagede fejlen, besluttede de sig for at blive i rumfart\xc3\xb8jet og ikke \xc3\xa5bne fart\xc3\xb8jets luge, f\xc3\xb8r end afhentningsskibet ankom til landingsstedet. Bes\xc3\xa6tningen tilbragte derfor ubehageligt halvanden time i rumfart\xc3\xb8jet, der ikke var designet til at v\xc3\xa6re en b\xc3\xa5d. Grundet uforudset r\xc3\xb8g fra styremotorerne besluttede bes\xc3\xa6tningen sig for at afvige fra checklisten og beholde deres hjelme og visirer p\xc3\xa5 i noget tid efter landingen. USS Intrepid afhentede rumfart\xc3\xb8jet og bes\xc3\xa6tningen. Det amerikanske forsvarsministerium bidrog med 10.185 mand, 126 luftfart\xc3\xb8jer og 27 skibe som st\xc3\xb8tte til Gemini 3.\n_START_SECTION_\nMissionsemblem\n_START_PARAGRAPH_\nMissionsemblet blev ikke b\xc3\xa5ret som en lap p\xc3\xa5 bes\xc3\xa6tningens rumdragter, som den ellers gjorde p\xc3\xa5 Gemini 5 og derefter. Missionsemblet for Gemini 3 blev designet og sl\xc3\xa5et til en medaljon af guld-belagt s\xc3\xb8lv. Bes\xc3\xa6tningen medbragte et antal af disse medaljoner i rummet, og gav dem efterf\xc3\xb8lgende bort til familie og venner. Missionsemblet blev ydermere ogs\xc3\xa5 benyttet p\xc3\xa5 forsiden af Grissoms bog GEMINI. Young blev set i sin rumdragt b\xc3\xa6rende missionsemblet som en p\xc3\xa5syet lap, som blev lavet efter missionen.\n_START_SECTION_\nRumfart\xc3\xb8jets lokation\n_START_PARAGRAPH_\nRumfart\xc3\xb8jet udstilles nu ved et mindesm\xc3\xa6rke for Grissom i Spring Mill State Park, lidt over tre kilometer \xc3\xb8st for Grissoms hjemby, Mitchell, Indiana.'